Մեսչյանի խոսքով` իրեն ճարտարապետական «հետաքրքիր» ժառանգություն է բաժին հասել և հաճախ է մտածում այն մասին, թե ի՜նչ ջանքեր են գործադրվել այս կամ այն վայրում շինարարության թույլտվություն ստանալու համար։ Այս համատեքստում նա պատմեց, որ երբ առաջին անգամ ստանձնել է գլխավոր ճարտարապետի պաշտոնը, 1996-1997 թվականներին նախագահի թիկնազորի պետը (այն ժամանակ ՀՀ նախագահը Լևոն Տեր–Պետրոսյանն էր) «գիշերում» էր իր դռների մոտ և ամեն կերպ ստիպում շենքերից մեկի շինարարության թույլտվություն տալ, ու աշխատանքից ազատվելու պատճառ դարձավ նրան մերժելը։